b"\n_START_ARTICLE_\nCaptain America\n_START_SECTION_\nHistorie\n_START_PARAGRAPH_\nCaptain America dukkede for f\xc3\xb8rste gang op i Captain America Comics nr. 1 fra Timely Comics i december 1940. Simon og Kirby skrev og tegnede de f\xc3\xb8rste ti album af serien f\xc3\xb8r andre tog over i 1941. Captain America Comics udkom med 75 nummer indtil serien blev nedlagt i 1949. Det f\xc3\xb8rste album, som udkom et \xc3\xa5r f\xc3\xb8r USAs indtr\xc3\xa6den i 2. verdenskrig, viser Captain America som sl\xc3\xa5r til Adolf Hitler. Simon og Kirby, som begge var j\xc3\xb8der, var st\xc3\xa6rkt antinazistiske og n\xc3\xb8lede ikke med at bruge serien som antinazistisk propaganda. Et kortvarig fors\xc3\xb8g blev gjort p\xc3\xa5 at genoplive serien i 1950'erne, men uden succes. Efter at Kirby havde returneret til Marvel Comics og forlaget begyndte at opleve ny succes med sine superheltserier i begyndelsen af 1960'erne blev Captain America taget op som medlem i superheltgruppen Avengers. Han fik ogs\xc3\xa5 sin egen serie i h\xc3\xa6ftet Tales of Suspense og siden sit eget hefte. Blandt de mere kendte serieskabere som har arbejdet p\xc3\xa5 serien, finder vi Stan Lee, Jim Steranko, Roy Thomas, Steve Englehart, Sal Buscema, John Byrne, Mike Zeck, Brian Michael Bendis, Mark Gruenwald og Ed Brubaker.\n_START_SECTION_\nAlter ego\n_START_PARAGRAPH_\nCaptain Americas alter ego er Steve Rogers som blev f\xc3\xb8dt 4. juli 1917 i New York i USA som s\xc3\xb8n af to irske immigranter. Steve Rogers ville melde sig til h\xc3\xa6ren under 2. verdenskrig men blev afvist af milit\xc3\xa6ret fordi han ikke var fysisk st\xc3\xa6rk nok. Senere m\xc3\xb8der han en officer som leder efter fors\xc3\xb8gskandidater til det tophemmelige projekt Operation Rebirth. Dette projektet har som m\xc3\xa5l at udvikle supersoldater som skal sl\xc3\xa5s mod det tredje rige. Steve f\xc3\xa5r spr\xc3\xb8jter og udvikler superkrafter. Han bliver derefter brugt som soldat og propagandasymbol under krigen."